text: Nytårsgave: Vinder 7,2 millioner kroner i Lotto
  01 januar 2017 kl. 09.13
  En heldig spiller, der har købt en lottokupon i Munkebo Kiosk i Kolding, vandt nytårsaften 7.200.159 kroner.
  Hvis man ikke fik sit tv-signal fra Yousee kunne man lige efter dronningens nytårstale på TV2 se årets nytårs-lottotrækning, der udløste en  1.præmie på 7.200.159 kroner.
  Den heldige 1.præmievinder har købt sin kupon i Munkebo Kiosk i Kolding - og man må håbe, at den heldige ikke har mistet sin vinderkupon under nattens nytårsfestligheder.
  Årets sidste Lottotal er: 6, 8, 9, 23, 26, 32, 35. Tillægstal: 2.
  Med årets sidste Lottotrækning har 2016 budt på hele 150 lottomillionærer.
  
  